PRESSEMEDDELELSE

København, 30. november 2010

Sommerkatalog 2011 fra 65-Ferie

244 sider med 120 forskellige pakkerejser med veluddannede danske rejseleder. Det er hvad 65-Ferie tilbyder i det nye sommerkatalog 2011, der lige er kommet på gaden.

Nyheder

Kun hos 65-Ferie: 14 dages krydstogt fra Moskva til Volgograd og Astrakhan.

Der sejles på Volga helt til udløbet ved det Kaspiske Hav. En fantastisk rejse gennem det russiske rige. Rejsen inkluderer bl.a. flyrejsen, transfers, krydstogt med forplejning og udflugter i land. Prisen er kr. 14.350,- pr. person.

9 dages rundrejse i Georgien med ophold i Tblisi inde i landet, besøg i små og ukendte landsbyer, ophold ved Sortehavskysten og gastronomiske oplevelser. Inkl. fly, ophold, rundrejse, de fleste måltider, byrundture og entréer koster rejsen kr. 9.975,- pr. person.

5 dages rejse til det hedengangne DDR. 65-Ferie kalder rejsen Det Det Var - en ”ostalgisk” rejse inkl. Trabi, Stasi og Ossi. En rejse i sort og hvidt tilbage til   
DDR-tiden. Busrejse med halvpension og alle arrangementer kr. 4.300,-

8 dages flyrejse til Gardasøen med ophold på den vestlige bred i Gargnano. Der ér bare skønt ved Gardasøen. Frodigt, dramatisk og smukt. Og gastronomien er fantastisk. Rejsen inkluderer fly t/r, ophold, halvpension, udflugter til bl.a. Verona, Sirmione og Limone og sejlture på Gardasøen. Fra kr. 7.575,- pr. person i perioden maj til oktober.

Pakkerejser til pakkepriser hos 65-Ferie

65-Ferie tilbyder pakkerejser, hvor det meste er inkluderet på forhånd. 65-Ferie har ingen skjulte gebyrer - heller ikke fakturagebyr, bestillingsgebyr eller sædegebyr. ”Rejsen koster det, der fremgår af kataloget. Så har man klarhed over ens ferieudgifter”, siger adm. direktør Heidi Maak.

Flyrejser, krydstogter og busrejser

Alle 65-Feries rejser er pakkerejser med dansk rejseleder. I det nye katalog kan man vælge mellem flyrejser, krydstogter og busrejser.

Kontakt direkte til:

Marktingchef Anne-Mette Gjøderum: 33 76 64 75 · amg@65-ferie.dk

Adm. direktør Heidi Maak: 33 76 64 65 · heidi@65-ferie.dk